Alberto Gilardino

Alberto Gilardino (* 5. júl 1982, Biella, Taliansko) je taliansky futbalista.

V súčasnosti je desiatym najmladším hráčom, ktorý dosiahol hranicu 100 gólov v Serie A (vo veku 26 rokov a 105 dní). Tiež je jedným z 10 najlepších strelcov Serie A (188 gólov).

S talianskou reprezentáciou do 21 rokov hral na Majstrovstvách Európy v roku 2004. V tom istom roku bol členom talianskej reprezentácie  na olympiáde v Aténach, kde získal bronzovú medailu. 

Po olympijských hrách ho pozval tréner Marcello Lippi do reprezentácie, kde debutoval 4. septembra 2004 v kvalifikačnom zápase na majstrovstvá sveta proti Nórsku.. Svoj prvý gól v reprezentácii dal 13. októbra 2004 v kvalifikácii na majstrovstvá sveta, kedy Taliansko porazilo Bielorusko 4:3. 

V roku 2006 bol členom tímu, ktorý vyhral majstrovstvá sveta vo futbale. Skóroval v druhom zápase skupiny  proti USA pri remíze 1-1. Štartoval aj na Pohári konfederácií FIFA 2009, majstrovstvách sveta 2010 a Pohári konfederácií FIFA 2013 (taliansky tím sa umiestnil na treťom mieste v tomto turnaji a získal bronzovú medailu).

 Referencie 

 Iné projekty 

 Externé odkazy 
 Oficiálna stránka 
 Profile v ACF Fiorentina
 Reprezentačná štatistika

Kategória:Talianski futbalisti
Kategória:Hráči Hellas Verona FC
Kategória:Hráči Parma FC
Kategória:Hráči AC Miláno
Kategória:Hráči AC Fiorentina
Kategória:Hráči Genoa CFC
Kategória:Hráči Bologna FC 1909
Kategória:Hráči Empoli FC
Kategória:Hráči Pescara Calcio
Kategória:Hráči Serie A
Kategória:Hráči Majstrovstiev sveta vo futbale 2006
Kategória:Hráči Majstrovstiev sveta vo futbale 2010
Kategória:Talianski bronzoví olympijskí medailisti
Kategória:Nositelia Radu za zásluhy Talianskej republiky